ເຂົ້າຮ່ວມພິທີ ມີ ທ່ານຮອງລັດຖະມົນຕີກະຊວງວັດທະນະທຳເວເນຊູເອລາ Mary Pemjean; ທ່ານເອກອັກຄະລັດຖະທູດ ເວເນຊູເອລາ ປະຈຳ ຫວຽດນາມ Tatiana Moreno Pugh; ອະດີດຮອງຜູ້ອຳນວຍການໃຫຍ່ສຳນັກຂ່າວສານຫວຽດນາມ, ຮອງປະທານສະມາຄົມມິດຕະພາບຫວຽດນາມ - ເວເນຊູເອລາ, ນັກຂ່າວ ເລຍຸຍຈວຽນ; ປະທານສະມາຄົມມິດຕະພາບ ເວເນຊູເອລາ-ຫວຽດນາມ (CAVV) Carolus Wimmer; ຫົວໜ້າຫ້ອງການການຄ້າເວເນຊູເອລາ-ຫວຽດນາມ (CAVENVIET) Alberto Burguer ແລະ ແຂກຮັບເຊີນ ເຊິ່ງແມ່ນບັນດານັກຂ່າວ ແລະ ເພື່ອນມິດທ້ອງຖິ່ນ.
ໂດຍສະເໜີກ່ຽວກັບປະຫວັດແຫ່ງການສ້າງສາ ແລະ ພັດທະນາວັດທະນະທຳຫວຽດນາມ ໂດຍສັງເຂບ, ທ່ານ ຮອງປະທານສະມາຄົມມິດຕະພາບຫວຽດນາມ - ເວເນຊູເອລາ ເລຍຸຍຈວຽນ ໃຫ້ຮູ້ກ່ຽວກັບຮີດຄອງປະເພນີບູຊາບັນພະບຸລຸດຊາວຫວຽດນາມ, ເນັ້ນໜັກວ່າຮູບແບບການໄຫວ້ບູຊາບໍ່ແມ່ນສາສະໜາ, ແຕ່ແມ່ນການສະແດງຄວາມຮູ້ສຶກລະນຶກເຖິງບັນດາກົກເຄົ້າເຫງົ້າກໍ ແລະ ຄວາມຮູ້ບຸນຄຸນຕໍ່ບັນພະບຸລຸດຜູ້ທີ່ໃຫ້ກຳເນີດ, ລ້ຽງດູ ແລະ ສອນໃຫ້ເປັນຄົນດີ.
ຊາວຫວຽດນາມ ມີຮີດຄອງປະເພນີບູຊາເທວະດາຟ້າແຖນ, ບັນດາວິລະຊົນຂອງຊາດ ແລະ ບັນດາຜູ້ທີ່ມູຄຸນງາມຄວາມດີອັນໃຫຍ່ຫຼວງໃນພາລະກິດການກໍ່ສ້າງ ແລະ ປົກປັກຮັກສາປະເທດຊາດ ຄື: ບັນດາສະໄໝຂອງເຈົ້າຊີວິດຮຸ່ງ, ແມ່ທັບຜູ້ປີຊາສາມາດ ເຈີ່ນຮຶງດ້າວ, ປະທານ ໂຮ່ຈີມິນ…
ຄຳຮຸ່ງ